
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за ползване на повърхностен воден обект

	Проектни параметри на

 ползването
	     Предвижда се ползване на повърхностен воден обект – река Чепинска, за изграждане на нови съоръжения – предпазни подпорни стени, естакада и мост.

      Предвидените дейности в землището на град Рудозем,  в границите на водния обект - р.Чепинска, са за изграждане на стоманобетонова естакада от км 134+280 до км 134+480 по дължина на десния бряг на река Чепинска. Естакадата е разположена между два участъка от пътната конструкция в насип, които служат за начало и край на естакадата. В началото и края на естакадата насипът, който е нейно продължение в двете посоки е подпрян откъм реката на подпорни стени с цел по-малко навлизане в речното корито и съответно по-голяма сигурност на пътното тяло. Подпорна стена №1 от км 134+158 до км 134+280 под насип е с височина от 4 до 6 м и подпорна стена №2 от км 134+479 до км 134+520 под насип с височина от 3 до 6 м. В статическо отношение естакадата е рамкова конструкция. Съоръжението е с обща дължина 199,3м и разделено на три секции. Всяка секция се състои от 7 бр. правоъгълни бетонови греди с дължина 15м. Долното строене е с монолитно изпълнение. Стълбовете се състоят от 2бр. сондажни пилоти с диаметър 120см, преминаващи в 2 бр. кръгли колони. Устоите се състоят от 2бр. сондажни бетонови пилоти с диаметър 120см, обединени посредством стоманобетонов ригел. Зад устоите ще бъдат изпълнени насипи. За отводняване на съоръжението са предвидени 12 бр. отводнители с диаметър ф150мм. Технологията на изпълнение на естакадата предвижда първо изграждане на подходи и площадки към стълбовете, а след това изпълнение на самите пилоти. Устоите на съоръжението ще се изпълняват от нивото на предварително изпълнените насипи.

 Изграждане на мост при км 134+621. Съоръжението е триотворно с отвори 17,05 + 17,10 + 17,05 м. Статическата схема е температурно непрекъсната система, връхната конструкция се състои от стоманобетонови сглобяеми главни греди с правоъгълно напречно сечение, обединени от стоманобетонова пътна плоча с дебелина 20см и напречни греди в краищата при опорите. Плочата преминава непрекъснато при опорите. Връзката между връхната конструкция и долното строене се осъществява посредством неопренови лагери. Устоите на моста са предвидени като плътни, монолитни стоманобетонови стени, плоско фундирани. Средните опори се състоят от монолитни стоманобетонови колони с кръгло напречно сечение ф1000 по три броя на опора, обединени от двуконзолен ригел в горната част и фундирани плоско. С оглед предотвратяване подравянето на устоите при високи води, както и за задържане на насипите при устоите, е предвидено изграждане на стоманобетонови подпорни стени към крилата на моста: при устой страна Смолян и при устой страна Рудозем.

· Географски координати и надморска височина:

1. Защитна подпорна стена от км 134+158 до км 134+280

Начало: N 41° 29' 00.819"
E 24° 51' 00.623" 

Край:    N 41° 28' 59.094"
E 24° 51' 05.578" 

Надморска височина при речното корито :    685,74 м
Надморска височина при пътната настилка : 696,34 м

2. Стоманобетонова естакада от км 134+280 до км 134+480

Начало: N 41° 28' 59.504"
E 24° 51' 05.840" 

Край:    N 41° 28' 56.287"
E 24° 51' 13.094" 

Надморска височина при речното корито :    694,90 м
Надморска височина при пътната настилка : 698,42 м

3. Защитна подпорна стена от км 134+479 до км 134+520
Начало: N 41° 28' 56.112"
E 24° 51' 12.569" 

Край:    N 41° 28' 54.945"
E 24° 51' 13.088" 

Надморска височина при речното корито :    690,10 м
Надморска височина при пътната настилка : 699,50 м

4. Мост при км 134+621

Начало: N 41° 28' 52.828"
E 24° 51' 13.917" 

Край:    N 41° 28' 52.302"
E 24° 51' 14.315" 

Надморска височина при речното корито :    689,78 м
Надморска височина при пътната настилка : 698,65 м

·   Приложени са хидравлични проверки за проводимостта съоръженията въз основа на хидроложки данни за река Чепинска в района на предвидените за изграждане съоръжения при преминаване на оразмерителните водни количества. 

·           За река Чепинска:

Q0,1%    = 480,5 м³/сек                  

Q1%    = 327,6 м³/сек      

        От направените изчисления следва, че мостовата конструкция притежава значителна височина над необходимият минимален запас при водно количество с 1% обезпеченост в р. Чепинска. Осигурява се и преминаването на максималното водно количество с обезпеченост 0,1%, като водното ниво ще бъде на не по-малко от 0,99м под долен ръб греда. 

     От получените изчисления се вижда, че естакадата и левия бряг на река Чепинска остават незалети, като при висока вълна с обезпеченост 0,1% на места водното ниво достига до най-високата точка от левия бряг. При провеждане на водно количество с обезпеченост 1% естакадата, както и левия бряг остават значително над водното ниво. При ПС №1 и ПС №2 се наблюдава преход от спокойно към бурно течение. В следствие на това горните участъци на стените са под водното ниво на оразмерителната висока вълна за която са направени проверки. За да се избегне изграждането на ламели в горния участък на ПС №1 и ПС №2 с голяма височина се препоръчва да се защити откоса зад стените до котата на изчисленото водно ниво при провеждане на водни количества с 0,1 % обезпеченост, като се предвиди геотекстил и затежняване. С цел да се намали ефекта от подприщването след стеснените участъци е прието незначително шкарпиране на левия бряг и уширение на руслото до 10м при тези профили. В горното и долното течение на същия участък, профилът на реката след изграждане на подпорните стени има ширина на руслото 12-13м. 

        Представената  проектна  документация съдържа хидроложка част, включваща хидравлични проверки и конструктивна част. 


	Цел на заявеното ползване 


	„изграждане на нови съоръжения за линейна инфраструктура, пресичаща воден обект и за защита от вредното въздействие на водите” – („Изграждане на нови подпорни стени на път II-86 „Асеновград-Чепеларе-Смолян-Рудозем” от км 134+158 до км 134+280, от км 134+479 до км 134+520, стоманобетонова естакада от км 134+280 до км 134+480, мост при км 134+621)

	Водно тяло /воден обект/
	Водно тяло с код BG3AR900R045 – „река Арда от р. Сивинска до гр. Рудозем“

Воден обект – река Чепинска


	Местност,административно-териториална и териториална единица ЕКАТТЕ
	Землище гр. Рудозем    – ЕКАТТЕ 63 207

Община Рудозем, област Смолян



	Място за представяне на 
писмени възражения и 
предложения от 
заинтересованите лица
	БДИБР

гр.Пловдив

ул.”Янко Сакъзов” №35

